لێکۆڵینەوەیەکی ئاژانسی هەواڵی بی بی سی دەریخستووە کە شەمیمە بیگوم، کچە بەریتانییەی لە تەمەنی 15 ساڵیدا چووە ناو داعش لە سوریا، بە هاوکاری ئەندامێکی هەواڵگریی کەنەدا چووەتە ئەوێ.
کەناڵی ناس کورد لە تێلیگرام جۆین بکە
بی بی سی لە لێکۆڵینەوەکەیدا ئاشکرای کردووە (31ی ئابی 2022) دەڵێت، شەمیمە لەلایەن كارمەندێكی هەواڵگریی كەنەدی بە قاچاخ گەیەندراوەتە سووریا.
دەشڵێت، "کاتێک شەمیمە بیگۆم تەمەنی 15 ساڵ بوو لەگەڵ دوو کەسی دیکە بەریتانیا بەجێهێڵاوە و پەیوەندی بە داعشەوە کردووە، شەمیمە لە وێستگەیەکی میترۆ لە شاری ئەستەنبوڵی تورکیا چاوی بە محەمەد ڕەشید کەوتووە."
بی بی سی فایلێکی دەستکەوتووە کە دەریدەخات ڕەشید خەریکی کۆکردنەوەی زانیاری بووە بۆ کەنەدا سەبارەت بەو کەسانەی کە بە قاچاخ چوونەتە سوریا بۆ ناو داعش.
بی بی سی لە هەواڵەکەیدا دەڵێت کە هەردوو وڵاتی کەنەدا و بەریتانیا ڕەتیان کردووەتەوە هیچ لێدوانێک لەسەر ئەو بابەتە ئەمنییە بدەن.
پارێزەرانی شەمیمە هەوڵ بەرەنگاری هەڵوەشاندنەوەی ڕەگەزنامەی بەریتانی دەکەن و دەڵێن ئەو کچە قوربانیی بازرگانیکردن بە مرۆڤەوە بووە.